% от потреблението на пазара на Съюза през разследвания период в рамките на преразглеждането).
 (49)
 Поради това, в случай че мерките бъдат отменени, е налице съществен риск китайските производители износители да продават значителни количества тел и въжета за ППН на пазара на Съюза.
 4.2. Привлекателност на пазара на Съюза
 (50)
 При липсата на съдействие от страна на китайски производители износители заключенията са направени въз основа на наличните факти. Оценката на риска от отклоняване на търговията към пазара на Съюза, в случай че мерките бъдат отменени, се основава на общественодостъпни източници.
 (51)
 Пазарът на Съюза е със значителни размери и е възлизал на приблизително 365 милиона евро през разследвания период в рамките на преразглеждането. Освен това в настоящото разследване бе установено, че в сравнение със средната продажна цена на промишлеността на Съюза, равнището на подбиване на цените от китайския износ за съответните трети държави, посочени в съображение 41, възлиза на 47 %. Тези ценови разлики несъмнено показват привлекателността на пазара на Съюза, както и способността на китайските производители да предлагат конкурентни цени, в случай че мерките бъдат отменени.
 (52)
 След оповестяването заинтересованите страни представиха данни, които, в допълнение към цените на пазара на Съюза, показват привлекателността на пазара на Съюза. Те включват:
 —
 прозрачни и предвидими процедури за възлагане на обществени поръчки,
 —
 по-благоприятни условия на плащане,
 —
 големи клиенти, употребяващи значителни количества тел и въжета за ППН,
 —
 възстановяване на строителния сектор в някои държави членки.
 Тези данни показват, че цената не е единственият елемент, който прави пазара на Съюза привлекателен за китайските износители.
 (53)
 В светлината на посоченото по-горе Комисията стигна до заключението, че е налице значителен риск от отклоняване на търговията от по-малко привлекателни трети държави към пазара на Съюза, в случай че мерките бъдат отменени.
 5. Заключение относно вероятността от повторно възникване на дъмпинга
 (54)
 С оглед на наличния свободен капацитет в Китай и привлекателността на пазара на Съюза бе достигнато до заключението, че съществува риск от значително увеличаване на китайския дъмпингов износ на разглеждания продукт, ако се допусне срокът на действие на действащите мерки да изтече.
 Г. ОПРЕДЕЛЕНИЕ ЗА ПРОМИШЛЕНОСТ НА СЪЮЗА
 (55)
 По време на разглеждания период сходният продукт е бил произвеждан от 21 производители от Съюза. Тези 21 дружества представляват промишлеността на Съюза по смисъла на член 4, параграф 1 от основния регламент.
 Д. СЪСТОЯНИЕ НА ПАЗАРА НА СЪЮЗА
 1. Потребление на Съюза
 (56)
 Комисията определи потреблението на Съюза, като прибави продажбите на промишлеността на Съюза на пазара на Съюза към вноса от Китай и други трети държави по данни на Евростат на ниво код по ТАРИК (интегрираната тарифа на Европейския съюз).
 (57)
 На тази основа потреблението в Съюза се е променяло, както следва:
 Таблица 1
 Потребление на Съюза
 2010 г.
 2011 г.
 2012 г.
 2013 г.
 РПРП
 Общо потребление на Съюза (в тонове)
 564 973
 561 342
 504 591
 508 226
 497 708
 Индекс
 100
 99
 89
 90
 88
 Източник: Евростат и отговори на въпросника.
 (58)
 Потреблението на Съюза е спаднало с 12 % през разглеждания период. Това свиване на търсенето е наблюдавано